Սաուդյան Արաբիայի իշխանությունները Լիբանանում գտնվող իրենց բոլոր քաղաքացիներին հրամայել են անհապաղ հեռանալ, իսկ մյուս սաուդցիներին չմեկնել Լիբանան: Երկու երկրների հարաբերությունները սրվել են, երբ շաբաթ օրը Լիբանանի վարչապետ Սաադ Հարիրին հրաժարական տվեց` զգուշանալով իր կյանքի համար: Դրանից հետո Սաուդյան Արաբիան մեղադրեց Լիբանանի «Հըզբոլլահ» շիական շարժմանը, որ նրա զինյալները Եմենի տարածքից հրթիռ են արձակել Սաուդյան Արաբիայի վրա: Լիբանանում վախենում են, որ իրենց երկիրը կարող է ներքաշվել սուննի Սաուդյան Արաբիայի և շիա Իրանի տարածաշրջանային կոնֆլիկտի մեջ: